સુધરાઈએ કોલાબામાં શહીદ ભગત સિંહ રોડ અને હાજી નિયાઝ અહમદ આઝમી રોડને હૉકિંગ ઝોન તરીકે નક્કી કર્યા છે. આ બન્ને વિસ્તારો VVIP સુરક્ષાની દૃષ્ટિએ ઘણા સંવેદનશીલ છે. હકીકતમાં ૨૦૦૭માં કોલાબા પોલીસ-સ્ટેશનના સિનિયર પોલીસ-ઇન્સ્પેક્ટરે સુધરાઈને પત્ર લખી વિનંતી કરી હતી કે આ રસ્તાઓ પરથી ગેરકાયદેસર ફેરિયાઓને હટાવી લો અને આ વિસ્તારને પૂરી રીતે નૉન-હૉકિંગ ઝોન તરીકે જાહેર કરો, કારણ કે અહીં VVIP વ્યક્તિઓ પર હુમલો થવાની શક્યતા છે.